Document ID: /roh_data/filtered/swiss_laws_in_ROHinterleaved.jsonl.gz/8869

This text was translated from IT into Rumantsch Grischun.

Se l’associazione è priva di uno degli organi prescritti o dell’elenco dei soci di cui all’articolo 61a o non dispone più di un domicilio legale presso la sua sede, un socio o un creditore può chiedere al giudice di prendere le misure necessarie. Il giudice può segnatamente assegnare all’associazione un termine per ripristinare la situazione legale e, se necessario, nominare un commissario. L’associazione si assume le spese di queste misure. Il giudice può obbligarla a versare un anticipo alle persone nominate. L’associazione può, per gravi motivi, chiedere al giudice la revoca di persone da lui nominate. Introdotto dall’all. n. 1 della LF del 16 dic. 2005 (Diritto della società a garanzia limitata; adeguamento del diritto della società anonima, della società cooperativa, del registro  di commercio e delle ditte commerciali), in vigore dal 1° gen. 2008 (RU 2007 4791;  FF 2002 2841, 2004 3545). Nuovo testo giusta l’all. 1 n. 1 della LF del 19 mar. 2021, in vigore dal 1° gen. 2023  (RU 2021 656; 2022 551; FF 2019 4539).

Sch’ina uniun n’ha betg tut ils organs prescrits u la glista dals commembers tenor l’artitgel 61a u sche l’uniun n’ha betg pli in domicil legal a sia sedia, po in commember u in creditur dumandar il derschader da prender las mesiras necessarias. La dretgira po en spezial fixar a l’uniun in termin per restabilir il stadi legal e – sche necessari – nominar in curatur. L’uniun surpiglia ils custs da questas mesiras. La dretgira po obligar l’uniun da pajar ina provisiun a las persunas nominadas. En cas da motivs relevants po l’uniun pretender da la dretgira ch’ella revocheschia persunas ch’ella ha nominà. Integrà tras la cifra 1 da l’agiunta da la LF dals 16 da dec. 2005 (dretg da ScRL sco er adattaziuns en il dretg d’aczias, en il dretg d’associaziun, en il dretg dal register da commerzi ed en il dretg da firmas), en vigur dapi il 1. da schan. 2008 (AS 2007 4791; BBl 2002 3148, 2004 3969). Versiun tenor la cifra 1 da l’agiunta 1 da la LF dals 19 da mars 2021, en vigur dapi il 1. da schan. 2023 (AS 2021 656, 2022 551; BBl 2019 5451).